Η Σκύλα

Πλοκή

Ο Κρις Κρος (Έντουαρντ Τζ. Ρόμπινσον), είναι ένας ερασιτέχνης ζωγράφος και ταμίας σε κατάστημα λιανικής πώλησης ειδών ένδυσης. Ο εργοδότης του Τζέι Τζει Χογκαρθ θα κάνει μια δεξιώση προς τιμήν του για να γιορτάσει τα 25 χρόνια υπηρεσίας του στην επιχείρηση. Αφού ο Τζέι Τζέι  τον παρουσιάσει θα του κάνει δώρο ένα χρυσό  ρολόι.
Ο Κρις φευγόντας από την δεξιώση μπαίνει σε ένα ταξί μαζί με μια όμορφη νεαρή ξανθιά κοπέλα. Ο Κρις εκφράζει  σε έναν συνεργάτη του την επιθυμία του να μπορούσε να αγαπήσει μια τέτοια νέα γυναίκα.
Ένα βράδυ καθώς περπατάει στη όδο Σκάρλετ, βλέπει κάποιον άντρα να χτυπά μια νεαρή γυναίκα. Ο Κρις θα επέμβει, θα την σώσει και μετά θα της προσφέρει έναν καφέ στο κοντινό μπαρ. Η Κίτι Μαρκ (Τζόαν Μπένετ), πηγαινόντας αργότερα στο στούντιο όπου ο Κρις διατηρεί για να ζωγραφίζει τους πίνακες του, νομίζει ότι έπεσε σε πλούσιο ζωγράφο. Στη συνέχει η Κίτυ θα συνάντηθει με τον φίλο της, Τζόνι (Νταν Ντιούρια) και θα του πει για την γνωριμία της με τον Κρις. Ο Τζόνι θα πει στην Κίτυ να το παίξει ενθουσιάσμενη και ερωτευμένη με τον Κρις, με στόχο να του αποσπάσουν όσα πιο πολλά χρήματα μπορούν. 
Ο Κρις έχοντας μια ψυχρή σχέση με την σύζυγο του, Άντελ (Ροζάλιντ Ίβαν) θα βρει τον έρωτα στο πρόσωπο της Κίτυ, η οποία θα του ζητήσει να της νοικιάσει ένα διαμέρισμα για να ζουν τον έρωτα τους, το οποίο αργότερα ο Κρις θα το χρησιμοποιεί και ως ατελιέ ζωγραφικής του.
Για να χρηματοδοτήσει τα εξόδα του διαμερισμάτος,  ο Κρις κλέβει 500 δολάρια σε  ασφαλιστικά ομόλογα από τη σύζυγό του και αργότερα 1000 δολάρια μετρητά από τον εργοδότη του, Τζέι Τζέι Χίκινς.
Εν τω μεταξύ ο Τζόνι θα κλέψει μερικούς από τους πίνακες του Κρις και θα τους πουλήσει σε έναν πλανόδιο εμπόρο έναντι 25 δολαρίων τον καθένα. Ωστόσο, η Αντέλ  βλέπει τα έργα  ζωγραφικής του συζύγου της, με το όνομα "Κάθριν Μαρς", στο παράθυρο μιας εμπορικής γκαλερί τέχνης, τα οποία είναι προς πώληση. Η Άντελ θα το πει στον Κρις και τον κατηγορεί ότι αντιγράφει το έργο της Μαρς. Ο Κρις συναντά τη Κίτυ, η οποία ισχυρίζεται ότι τα πούλησε επειδή χρειαζόταν τα χρήματα. Ο Κρις είναι πολύ ευχαριστημένος που οι πίνακές του εκτιμούνται, αν και είναι υπογεγραμμένα με ψεύτικο όνομα. Οι πίνακες του θα αποκτήσουν τεράστια εμπορική αξία, αν και ο Κρις δεν θα λάβει ποτέ καθολου χρήματα από την πώληση των πινάκων του.
Στη συνέχεια ο Κρις θα επισκεφτεί την Κίτυ στο διαμερισμά της με σκοπό να την ζητήσει να τον παντρευτεί. Αντ' αυτού βρίσκει τον Τζόνι και την Κίτυ να είναι αγκαλιασμένοι,επιβεβαιώνοντας τις υποψίες του ότι εμπλέκονται ερωτικά. Πιστεύοντας ότι  η σχέση της με  τον Τζόνι είναι κάτι το προσωρινό, ο Κρις ζητάει από  την Κίτυ να τον  παντρευτεί, αυτήν αρνείται και γελάει μαζί του. Ο Κρις τότε θολωμένος από την απόρριψη της Κίτυ, θα την σκοτώσει και θα φύγει από το σπίτι της. Η αστυνομία θα επισκεφτεί τον Κρις στο σπίτι του, όχι για την δολοφονία της Κίτυ, αλλά για την υπεξαίρεση  χρημάτων από  τον εργοδότη του. Αν και το αφεντικό του αρνείται να κάνει μήνυση εναντίον του, ωστόσο θα απολύσει από την δουλειά. Αυτός που θα συλληφθεί για την δολοφονία της Κίτυ είναι ο Τζόνι, εξαιτίας του ποινικού παρελθόν του.
Στη δίκη που θα ακολουθήσει, ο Τζόνι προσπαθεί να εμπλέξει τον Κρις στη δολοφονία της Κίτυ, ο οποίος αρνείται ότι ζωγράφιζε τους  πίνακες, ισχυριζόμενος ότι είναι ένας αδαής καλλιτέχνης. Αρκετοί μάρτυρες επιβεβαιώνουν τη μαρτυρία του Κρις και επιβεβαιώνουν τον κακό χαρακτήρα του Τζόνι. Ο Τζόνι τελικά καταδικαζέται για την δολοφονία της Κίτυ και ο Κρις μένει ατιμώρητος, ενώ η Κίτυ αναγνωρίζεται λανθασμένα ως σπουδαία καλλιτέχνης.
Έχοντας τύψεις για το έγκλημα που διέπραξε, ο Κρις προσπαθεί να κρεμαστεί δινόντας τέλος στη ζωή του. Αν και διασώνεται, μένει άστεγος και άπορος, χωρίς να μπορεί να αξιώσει κάποια χρήματα για τους δικούς του πίνακες. Κλονισμένος από τις τύψεις του για την Κίτυ και τον Τζόνι, ο Κρις περιπλανιέται στη Νέα Υόρκη ακούγοντας συνεχώς τις φωνές τους στο μυαλό του.

Άλλες Πληροφορίες

Οι βασικοί ηθοποιοί της ταινίας Ρόμπινσον, Μπένετ και Ντιούρια ξανασυνεργάστηκαν μετά από τη «Γυναίκα της Βιτρίνας» του 1944 του Λανγκ γι'αυτό το ριμέικ του Ρενουάρ, ο οποίος φημολογείται ότι είχε απόρριψει την εκδοχή του Λανγκ. 
Οι τοπικές αρχές σε τρεις πόλεις των ΗΠΑ απαγόρευσαν την προβολή της ταινίας στις αρχές του 1946 λόγω της σκοτεινής πλοκής και των θεμάτων τους.